DIICOT neaga faptul ca l-a audiat luni pe deputatul Sebastian Ghita in dosarul Black Cube, in legatura cu presupusa adresa de email pe care ar fi folosit-o procurorul-sef al DNA, Laura Codruta Kovesi."Domnul Ghita nu a dat astazi declaratii, iar adresa de email pe care o invoca, pana la acest moment, nu face obiectul dosarului nostru", se arata intr-un raspuns oficial al DIICOT, citat de Agerpres.Sebastian Ghita s-a prezentat luni la DIICOT, insa procurorii spun ca au reprogramat audierea lui.Precizarea DIICOT vine dupa ce Ghita a venit luni la sediul Directiei si a sustinut ca a dat declaratii in dosarul Black Cube, in care a facut referire si la "adresa secreta" care, potrivit acestuia, ar fi fost folosita de sefa DNA - cucuveauamov.gmail.com."M-am intalnit cu multi ofiteri SRI, stiu ca dansul (Daniel Dragomir - n.r.) a avut un caz foarte inportant si grav. Nu pot sa va dau informatii din dosar. Domnii procurori m-au intrebat de adresa de mail cucuveauamov@gmail.com, probabil ca vor informatii. Stiam ca adresa a fost folosita de doamna Kovesi. Orice mi s-a parut important in legatura cu acest caz le-am spus procurorilor", a declarat Ghita la plecarea de la DIICOT, potrivit Digi24 Potrivit unor surse judiciare citate de Digi24 , Laura Codruta Kovesi. Ca urmare a acestui denunt, Sebastian Ghita a fost audiat in urma cu cateva saptamani, iar astazi a cerut sa fie audiat din nou, pentru a face unele precizari, explica Digi24."Am fost invitat la DIICOT in calitate de martor (...) nu am si nu pot oferi multe detalii acum, inainte sa vorbesc cu procurorii. Sunt convins ca acea operatiune a unor agentii de spionaj straine - Black Cube, agentia care a fost legata de fostul sef al spionajului israelian - este in atentia procurorilor DIICOT si, pentru ca principala tinta in statul roman a fost dna Codruta Kovesi, probabil DIICOT verifica daca acea adresa speciala, secreta, acea adresa ascunsa, cucuveauamov@gmail.com, adresa dnei Kovesi, este una dintre adresele pe care cei de la Black Cube le-au spart si din care au putut afla informatii secrete ale statului roman, ale DNA si ale lui Kovesi", le-a spus Ghita reporterilor la intrarea in sediul DIICOT.Intrebat de unde stie ca acea adresa de email apartine Codrutei Kovesi, Ghita a raspuns: "Eu stiu ca dna Kovesi folosea acea adresa. Se pare ca, astazi am aflat, a mai trimis emailuri de pe aceasta adresa, cu informatii secrete din DNA, si ca mai exista astfel de probe".Audierea sa vine la o zi dupa ce Sebastian Ghita a declarat ca Laura Codruta Kovesi ar fi corespondat cu el in trecut folosind un email neoficial, cu adresa cucuveauamov@gmail.com , si a prezentat si o captura cu un presupus email de la Kovesi.In mesaj, aceasta i-ar fi cerut un model de raport "elaborat la VP", iar Ghita sustine ca e vorba despre raportul realizat de Comisia de Etica in cazul suspiciunii de plagiat a lui Victor Ponta.Ghita a prezentat mesajul drept o noua dovada in autodenuntul pe care l-a facut la Parchetul General, unde a sustinut ca a ajutat-o in 2012 pe Kovesi sa scape de acuzatiile ca si-ar fi plagiat teza de doctorat."Aceasta este copia unui email primit de mine de la doamna Kovesi. Dansa a folosit tot timpul o adresa secreta numita cucuveauamov@gmail.com. Asa a considerat ca-si poate ascunde identitatea si ca poate rezolva chestiuni personale secrete din interiorul Parchetului General si DNA. Asa a crezut dansa ca-si poate ascunde identitatea reala si ca in felul acesta se poate ascunde de consecintele legale si morale. Acest email mi-a fost transmis de catre doamna Kovesi in 23.07.2012, solicitandu-mi modelul de raport folosit in cazul plagiatului lui Ponta. Am decis sa fac public acest email ca urmare a negarii de catre doamna Kovesi a relatiei reale cu mine, precum si ca urmare a cererilor opiniei publice de a prezenta dovezi. Am sperat ca doamna Kovesi va avea demnitatea sa recunoasca si sa accepte modul in care a fost ajutata in promovare, precum si protectia pe care a primit-o in cazul acuzatiilor de plagiat", spune Sebastian Ghita, citat de B1 TV.Si Traian Basescu a comentat noua acuzatie, spunand ca "imi este greu sa cred ca oamenii lui Ghita nu au adunat de pe acea adresa mult mai multe mail-uri. ... Ghita nu putea gresi, pentru ca intra in puscarie cu asemenea afirmatii", a declarat Traian Basescu la B1 TV.***Pana in prezent, trei israelieni au fost pusi sub acuzare in acest dosar - Ron Weiner, David Geclowicz si Yossi Barkshtein. Ultimul a reusit sa fuga din Romania, pe numele lui fiind emis un mandat de arestare in lipsa.De asemenea, procurorii l-au pus sub urmarire penala pe fostul ofiter SRI Daniel Dragomir, aflat in prezent in arest preventiv.